b"\n_START_ARTICLE_\nConsell de Ministres d'Ucra\xc3\xafna\n_START_SECTION_\nAutoritat\n_START_PARAGRAPH_\nEl Consell de Ministres emet resolucions i ordres d'obligat compliment. Els actes normatius legals del Consell de Ministres, Ministres i altres organismes centrals del poder executiu, estan subjectes a la seva aprovaci\xc3\xb3. La seva no aprovaci\xc3\xb3 invalida l'acte.\n_START_SECTION_\nNomenament i destituci\xc3\xb3\n_START_PARAGRAPH_\nAbans de la reforma constitucional aprovada a finals de 2004 que va entrar en vigor l'1 de gener de 2006, el Primer Ministre era proposat pel president i aprovat pel Parlament. Per tant, la resta del Consell de Ministres era nomenat pel president i formalment proposat pel Primer Ministre, tot i que a la pr\xc3\xa0ctica la totalitat del Consell de Ministres era triat pel propi president._NEWLINE_Despr\xc3\xa9s de la reforma, el Parlament assumeix l'autoritat del Primer Ministre tant de proposar com d'aprovar el Consell de Ministres. El candidat \xc3\xa9s proposat per la coalici\xc3\xb3 parlament\xc3\xa0ria al president, que despr\xc3\xa9s el presenta com a nominaci\xc3\xb3 oficial a la Rada Suprema per al proc\xc3\xa9s de votaci\xc3\xb3 formal. Mentre que la proposta oficial del candidat al parlament per a la seva aprovaci\xc3\xb3 segueix estant en mans del president, Cap de l'Estat, formalment no pren part en la selecci\xc3\xb3 del candidat, havent-hi una ambig\xc3\xbcitat en la possibilitat presidencial de rebutjar la candidatura proposada per la coalici\xc3\xb3 parlament\xc3\xa0ria._NEWLINE_El primer ministre, despr\xc3\xa9s del seu nomenament, proposa als altres membres del Consell de Ministres per a la seva aprovaci\xc3\xb3 per part de la Rada Suprema, excepte el Ministre d'Afers exteriors i el Ministre de Defensa, que tots dos seran proposats pel President. El Primer Ministre i el seu Consell de Ministres poden ser destitu\xc3\xafts solament pel Parlament, mentre que amb anterioritat a la reforma, el president tenia la facultat de destituir el Consell de Ministres unilateralment a qualsevol moment._NEWLINE_Els membres del Consell de Ministres, aix\xc3\xad com els caps centrals i locals dels organismes del poder executiu no poden compatibilitzar les seves activitats oficials amb altres ocupacions laborals, excepte l'ensenyament, recerca i activitats creatives fos del seu horari laboral, o ser membre de l'equip administratiu o de supervisi\xc3\xb3 de qualsevol empresa dedicada a l'obtenci\xc3\xb3 de beneficis."